ചൈനയില് കനത്ത വെളളപ്പൊക്കം വന് നാശനഷ്ടം ബിജിങ്:ചൈനയില് ശക്തമായ മഴ തുടരുന്നു.ഇതേതുടര്ന്ന് രണ്ട് ദശലക്ഷം ആളുകളെ മാറ്റിപാര്പ്പിച്ചു. 70ലധികം ജില്ലകളിലെയും നഗരങ്ങളിലെയും വീടുകള് തകര്ന്നതായും റിപ്പോര്ട്ടുകളുണ്ട്. കനത്ത മഴയും കൊടുങ്കാറ്റും മൂലം രക്ഷാപ്രവര്ത്തനം തടസ്സപ്പെടുന്നതായി ചൈനീസ് ഭരണകൂടം വ്യക്തമാക്കി. ഷാന്ക്സിയില് 20,000 ത്തിലധികം ആളുകളെ അടിയന്തിരമായി മാറ്റുകയും പുനരധിവസിപ്പിക്കുകയും ചെയ്തിട്ടുണ്ടെന്നും അധികൃതര് അറിയിച്ചു. ഷാന്ക്സി പ്രവിശ്യയിലുടനീളം 17,000 വീടുകളാണ് തകര്ന്നത്. മറ്റ് നാശനഷ്ടങ്ങളെ കുറിച്ചുള്ള വിവരങ്ങള് ഒന്നും പുറത്തുവിട്ടിട്ടില്ല. മണ്ണിടിച്ചിലില് നാല് പോലീസ് ഉദ്യോഗസ്ഥര് മരിച്ചതായും റിപ്പോര്ട്ട് ചെയ്തു.The post ചൈനയില് കനത്ത വെളളപ്പൊക്കം വന് നാശനഷ്ടം first appeared on MalayalamExpressOnline.